מהר מאוד. אנשים, מסתבר, הם מאוד אגואיסטים, וכל המשאלות שקבלתי עד היום היו כאלה כמו 'תהפוך אותי ליותר יפה', או 'תיתן לי המון כסף', או 'תגרום לאלישיה סילברסטון לרזות ולאהוב אותי.' שום דבר ששינה ממש את העולם, שום דבר שגרם לאנשים לעצור ולהגיד: 'אה, אתם רואים את זה? זה עשה השד ג'אמיל (מסתבר שככה קראו לו)'".  "ומה אתה בדיוק רוצה לעשות, מה אתה בעצם רוצה שאנשים יבקשו ממך?" שאלתי אותו, והוא ענה במהרה, כאילו הוא הכין את התשובה מראש: "אני רוצה, אני רוצה משהו גדול. גדול בולט כזה, שאנשים ישר ישימו לב. משהו כמו... להפוך את השמיים לאדומים. כן, זה מה שאני רוצה." אתם יכולים לנחש מה עשיתי אז.  כל החיים שלי האמנתי שאני לא אשיג כלום, ולא ממש האמנתי בזה גם אז. הרצון לראות את עצמי בגיל חמישים היה רק כדי לוודא את זה, וכשהשד הציג את מה שהוא בעצם רצה, לא ראיתי טעם בלראות משהו שאני כבר יודע איך יראה. "טוב נו," אמרתי לו: "אז אני מוותר על המשאלה הקודמת שלי, ורוצה שתעשה את השמיים אדומים."  השד הסתכל עליי כלא מאמין. "מה?" הוא שאל. "מה ששמעת, תבטל את המשאלה הקודמת, ותעשה את השמיים אדומים." "א... אתה רציני?" "כן,